Kas olete nüüdseks arendusjuhiga saanud rääkida? «Meil ei ole olnud füüsiliselt võimalik maha istuda. See jälitamisjutt kõlab chicagolikult, aga Taimi Samblik on seda kahele inimesele rääkinud. Kui ma temaga rääkisin, siis ta oli ääretult endast väljas, näha oli, et inimene oli nutnud. Ei olnudki võimalik arutada seda, mis oli juhtunud. Tema jutt oli ainult üks: «erakonna juhtkond ei ole lubanud mul midagi rääkida ja ta oli saadetud maapakku.» Need olid tema sõnad. Tema sõnum oli see, et ta teeb seda, mida erakonna kontor talle ütleb ja rohkem ta ei ole meiega suhelnud.»